Ja pots consultar l'agenda cultural de setembre i octubre
Sin fecha

El festival L'Eliana Cinema, el 9 d'octubre, el retorn del programa PLATEA i la Setmana de les Lletres entre les activitats programades per a aquests mesos

Setembre i octubre com és habitual, acolliran activitats de tota índole a l'Eliana. La Regidoria de Cultura ha programat i col·labora amb més de 30 esdeveniments culturals per a tots dos mesos, entre els quals destaca la tercera edició del Festival de Curts l'Eliana Cinema. La cita tindrà lloc la primera setmana de setembre i incorporarà a la seua programació la secció “72 hores”. El festival posarà el colofó el dissabte 8 amb el lliurament de premis a l'Auditori Municipal a les 19.30 hores.

El teatre tornarà a l'Eliana de la mà d'obres com “Els Joglars: Zenit” el dissabte 29 de setembre i “Clinc! La felicitat en un instant” el diumenge 14 d'octubre. Ambdues obres realitzades gràcies a l'adhesió de l'Eliana al programa estatal d'arts escèniques PLATEA. Les entrades es podran adquirir prèviament a través de www.elientrada.es

Per segon any, l'Eliana celebra la Setmana de les Lletres del 20 de setembre a l'1 d'octubre amb l'exposició “No tindreu pau després de la guerra”, un relat sobre la repressió franquista després de la guerra civil. També es realitzarà una conferència a càrrec d'Almudena Grandes Hernández, escriptora i columnista del periòdic “El País”.

Com és habitual, el 9 d'octubre se celebra el dia de la Comunitat Valenciana. La Regidoria de Cultura i la de Normalització Lingüista han programat diversos actes durant els dies previs, com el concert “La romàntica de Saladar” en la plaça del País Valencià, que tindrà lloc el 7 d'octubre i la projecció de la pel·lícula “Paella Today”. Ja el 9 d'octubre se celebrarà el tradicional ciclopasseig pels carrers de l'Eliana i la Fireta en la plaça del País Valencià. El dia dels valencians i les valencianes acabarà amb un castell de focs artificials.